โรค 4S มีสาเหตุจากอะไร
อะไรเอ่ย SSSS ตอนที่ 2 อะไรเอ่ย SSSS ตอนที่ 2 โรค 4S มีสาเหตุจากเชื้อแบคทีเรีย Staphylococcus aureus ซึ่งจะสร้างสารพิษแล้วปล่อยออกมา 2 ตัว คือ Epidermolytic toxins A และ B ทำให้ผิวเป็นตุ่มและหลุดลอก เหมือนกับการโดนน้ำร้อนลวก เป็นโรคที่พบยาก พบประมาณร้อยละ 0.056 ในเด็กที่มีอายุน้อยกว่า 6 ปี โดยร้อยละ 15-40 ของคนที่สุขภาพปกติจะเป็นพาหะของเชื้อ Staphylococcus aureus กล่าวคือ มีเชื้อนี้อยู่ที่ผิวหนัง แต่ไม่มีอาการติดเชื้อ เชื้อแบคทีเรียจะเข้าสู่ร่างกายทางผิวหนังที่เปิด และยังสามารถเข้าสู่ร่างกายทางกระแสเลือด ทำให้เกิดปฏิกริยาต่อผิวหนังทั้งตัว และเนื่องจากเด็กทารกหรือเด็กเล็กยังมีไตและระบบภูมิคุ้มกันที่ยังพัฒนาได้ไม่เต็มที่ในการขจัดสารพิษออกจากร่างกาย จึงทำให้เด็กเหล่านี้มีความเสี่ยงในการเป็นโรคนี้ นอกจากนี้ผู้ใหญ่ที่มีความเสี่ยงในการเป็นโรคนี้ ได้แก่ ผู้ที่มีระบบภูมิคุ้มกันอ่อนแอ หรืออยู่ระหว่างการรักษาตัวที่ทำให้ภูมิคุ้มกันอ่อนแอ เช่น เคมีบำบัด กินยากดภูมิ ผู้ที่เป็นโรคไตเรื้อรังหรือไตวาย โดยอาการเบื้องต้นของโรค 4S ที่แสดงถึงการติดเชื้อ ได้แก่ เป็นไข้ หงุดหงิด อ่อนเพลีย หนาวสั่น เบื่ออาหาร เยื่อบุตาอักเสบ Conjunctivitis และเมื่อมีสารพิษออกมา ก็อาจสังเกตได้ถึงลักษณะของ ผิวแดง ตุ่มพองแตกง่าย ผิวหนังลอกเป็นแผ่น ในผู้ใหญ่จะเกิดอาการได้ทุกที่ แต่ในเด็กส่วนใหญ่จะมีอาการทางผิวหนังบริเวณปาก ตา และหู โดยทารกจะเริ่มเป็นบริเวณที่ใส่ผ้าอ้อมและบริเวณสะดือก่อน ในขณะที่เด็กโตจะเริ่มเป็นที่บริเวณใบหน้า ผื่นจะกระจายตัวอย่างรวดเร็วไปยังบริเวณรอบปากและข้อพับที่ขา แขน ขาหนีบ และคอ หนังกำพร้า Epidermis จะลอกเหมือนแผลโดนไฟลวก ผิวหนังจะหลุดอย่างง่ายดายเมื่อใช้นิ้วมือถูเบาๆ Nikolsky sign
โรค 4S มีสาเหตุจากเชื้อแบคทีเรีย Staphylococcus aureus ซึ่งจะสร้างสารพิษแล้วปล่อยออกมา 2 ตัว คือ Epidermolytic toxins A และ B ทำให้ผิวเป็นตุ่มและหลุดลอก เหมือนกับการโดนน้ำร้อนลวก เป็นโรคที่พบยาก พบประมาณร้อยละ 0.056 ในเด็กที่มีอายุน้อยกว่า 6 ปี
ผิวหนัง Dermatology